സാമൂഹിക അകലത്തിനുള്ള സ്റ്റിക്കറുകള് മാറ്റി ഹറമുകളില് പൂര്ണ തോതില് വിശ്വാസികളെ പ്രവേശിപ്പിച്ച് തുടങ്ങി ജിദ്ദ: മക്കയിലെയും മദീനയിലെയും ഹറമുകളില് വിശ്വാസികളെ പൂര്ണ തോതില് പ്രവേശിപ്പിച്ച് തുടങ്ങി. ഇരു പള്ളികളിലെയും ഉള്ക്കൊള്ളല് ശേഷിക്ക് അനുസരിച്ച് മുഴുവനാളുകളെയും ഇന്ന് രാവിലെ മുതലാണ് പ്രവേശിപ്പിച്ചത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ് മാനദണ്ഡ പ്രകാരമുള്ള സാമൂഹിക അകല നിബന്ധന പൂര്ണമായും പിന്വലിച്ചു. ഇരു ഹറമുകള്ക്കുള്ളിലും അങ്ങനെ സാമൂഹിക അകലം പാലിക്കാന് നിര്ദേശിച്ച് നിശ്ചിത അകലം നിശ്ചയിച്ച് ഒട്ടിച്ചിരുന്ന സ്റ്റിക്കറുകള് മുഴുവന് നീക്കം ചെയ്തു. രാജ്യത്ത് കോവിഡ് വ്യാപനമുണ്ടായതിനെ തുടര്ന്ന് ഏര്പ്പെടുത്തിയ ആരോഗ്യമുന്കരുതല് നിയന്ത്രണങ്ങള് ഒന്നര വര്ഷത്തിന് ശേഷം ലഘൂകരിക്കുകയാണ്. ഇതിെന്റ ഭാഗമായാണ് സാമൂഹിക അകല പാലന ചട്ടം ഒഴിവാക്കിയതും ഉള്ക്കൊള്ളല് ശേഷിക്ക് അനുസരിച്ച് മുഴുവനാളുകളെയും പ്രവേശിക്കാന് അനുവദിച്ചതും. കൂടുതല് പേര്ക്ക് ത്വവാഫ് ചെയ്യാന് സാധിക്കുന്നതിനായി മക്ക മസ്ജിദുല് ഹറാമില് കഅ്ബയോട് ചേര്ന്ന് ചുറ്റും സ്ഥാപിച്ച പ്ലാസ്റ്റിക് ബാരികേഡുകളും നീക്കം ചെയ്തിട്ടുണ്ട്. ഇരുഹറമുകളുടെയും പൂര്ണ ശേഷിയില് തീര്ഥാടകരെയും നമസ്കരിക്കാനെത്തുന്നവരെയും സ്വീകരിക്കാന് ഞായറാഴ്ച പ്രഭാത നമസ്കാരം മുതലാണ് നടപടി ആരംഭിച്ചത്. നമസ്കാര വേളയില് സാമൂഹിക അകലം പാലിക്കുന്ന രീതി പൂര്ണമായും മാറ്റി. ഇത്തരം നിയന്ത്രണങ്ങളും നിബന്ധനകളും പാലിക്കാന് ആവശ്യപ്പെട്ട് മസ്ജിദുല് ഹറാമില് പതിച്ചിരുന്ന മുഴുവന് സ്റ്റിക്കറുകളും നീക്കം ചെയ്തതായി ക്രൗഡ് മാനേജ്മെന്റ് വകുപ്പ് അണ്ടര് സെക്രട്ടറി എന്ജി. ഉസാമ ബിന് മന്സുര് ഹുജൈലി പറഞ്ഞു.